Bi̱razi̱t

A̱byin Bi̱razi̱t (Potugit: Brasil /bɾaˈziw/), á̱ lyen ma̱ng a̱lyem a̱gwomna̱ti nka nang Ri̱pobi̱lik Mundundung Bi̱razi̱t (Potugit: República Federativa do Brasil; Shong: Federative Republic of Brazil)José María Bello (1966). "A History of Modern Brazil: 1889–1964". Stanford University Press. ISBN 978-0-8047-0238-6. a̱ni, yet a̱byin kya ka̱ swak ma̱ng shi kyai a̱byin ma̱ Amerika A̱tak mbeang Amerika Lati̱n. Ka̱ kup shi kyai a̱byin kilomita a̱ma̱ntaa̱naai 8,515,767 (met a̱ma̱ntaa̱naai 3,287,956), ma̱ng shi á̱niet ku swak miliyon 211 a̱ni. A̱byin Bi̱razi̱t kya yet a̱fwuon ma̱ng shi kyai a̱byin ma̱ng a̱taa ma̱ng shi á̱niet mi̱ swanta hu, ka̱ si̱ byia̱ si̱tet 26 ma̱ng Fam Mundundung nyiung. Kikya yet a̱byin ka̱ swak ma̱ng shi mi̱ swanta hu ka̱ byia̱ Potugit nang a̱lyem a̱gwomna̱ti a̱ni a̱wot kikya ma̱nyin ka̱ lyiat a̱lyem a̱kya ma̱ Amerika.Philander, S. George (2012). "Encyclopedia of Global Warming and Climate Change, Second Edition" (di̱n Shong). Los Angeles: Princeton University. 2 (Jhyu.). (1). p. 148. OCLC 970592418. ISBN 978-1-4129-9261-9.Vallance, Monique M. (2012). Monique M. Vallance; Crocitti, John J. (Jhy.) "Brazil Today: An Encyclopedia of Life in the Republic". [Preface and Observations on Contemporary Brazil]. ABC-CLIO. p. xxiii. ISBN 978-0-313-34672-9. OCLC 787850982. A̱byin Bi̱razi̱t yet a̱nyiung mi̱ bibyin swanta ku la̱u byia̱ taada ma̱ a̱di̱di̱t ma̱ng nnwap ma̱ a̱di̱di̱t a̱ni, mat nwuai mi̱ nwuai á̱niet ku swak ndyia̱ cyi jhyiung neet bibyin swanta vwuon a̱ni."Os migrantes de hoje" (di̱ Potugis). BBC Brasil. Ka̱ bu si̱ ngyet a̱byin ka̱ byia̱ á̱kpa á̱niet Katolika Rom ka̱ swak mi̱ swanta hu meang, a̱wot a̱keangtung nka ka si̱ yet Bi̱razi̱lya (Potugit: Brasília), nang a̱gba̱ndang a̱keang a̱ swak ma̱ng shi ma̱ a̱byin ka si̱ yet São Paulo.

Ya̱fang

Sa:Bibyin swanta
Sa:Bibyin Amerika
Sa:Bibyin Amerika A̱tak
Sa:Bibyin Amerika Lati̱n